U Z N E S E N I E
z rokovania obecného zastupiteľstva v Margecanoch konaného dňa 19.7.2013

Uznesenie číslo: 20
Obecné zastupiteľstvo 

A. B e r i e   n a   v e d o m i e 
1. informáciu predsedu   komisie pre kultúru, šport, školstvo, prácu s mládežou a sociálne otázky Mgr. Dubeckého zo zasadnutia komisie. 
2. informáciu predsedu  komisie pre výstavbu, verejný poriadok, životné prostredie , cestovný  ruch Ing. Jakubišina zo zasadnutia komisie.
3. správu hlavného kontrolóra obce o použití finančných prostriedkov na originálne kompetencie v ZŠ s MŠ Margecany.

B. S c h v a ľ u j e 
1. rozpočtové opatrenie č.3
2. odpredaj pozemku podľa GP č.40359298-40/2013 zo dňa 31.5.2013 a to diel č. 1 o výmere 106 m2   odčlenený od parcely E-KN č.71323/4 -ostatné plochy  a pričlenený k parcele 419/4 –trvalé trávnaté plochy  v k. ú. Margecany , pre žiadateľa Zoltána Kleina nar. ......... bytom Dlhá 13 Margecany, za cenu 2,50 € / m2  ako prípad hodný osobitného zreteľa podľa § 9a ods.8 písm. e) zákona 138/1991 Zb. o majetku obcí v znení neskorších zmien a doplnkov . Odpredaj sa podmieňuje zapísaním vecného bremena, umožňujúcim vstup a prechod cez uvedenú parcelu vlastníkom, ktorí sú majiteľmi parciel registra E – KN číslo 1540/100, E – KN číslo 1406 a E – KN číslo 1407/200.  
Dôvody hodné osobitného zreteľa: 
Ukončené a Katastrom nehnuteľnosti v Gelnici zapísané pozemkové úpravy, umožnili žiadateľovi sceliť rozdrobené jednotlivé parcely v jeho vlastníctve do jedného celku v extraviláne obce. Táto scelená nehnuteľnosť v extraviláne hraničí s územím v intraviláne obce t.j. parcelami vo vlastníctve žiadateľa, ktoré žiadateľ odkupovaním od pôvodných vlastníkov postupne sceľuje aj v intraviláne. V konečnom dôsledku mu odpredaj parcely vo vlastníctve Obce Margecany umožní zrealizovať jeho pôvodný zámer t.j. vytvoriť jednoliaty celok na území, ktoré už reálne od roku 1982 kultivuje. 
Vklad do katastra nehnuteľností zrealizuje a uhradí kupujúci.
3. ukončenie nájmu v nebytových priestoroch na ulici Obchodnej 6 - miestnosť č.2.08  v zmysle žiadosti č.290/2013 zo dňa 19.4.2013 pre Kupčíkovú Beátu bytom Slovenskej jednoty 36 Košice  k 31.7.2013 s uvedením priestorov do pôvodného stavu.
4. ukončenie nájmu v nebytových priestoroch na ulici Obchodnej 6 - miestnosť č.2.09  v zmysle žiadosti č.301/2013 zo dňa 26.4.2013 pre Ing. Nemčíkovú Martu bytom Slovenská 1249/22  Gelnica   k 31.7.2013.
5. prenájom nebytových priestorov na ulici Obchodnej č.6 – sektor č.2  časť miestnosti 2.08 o výmere  12,413 m2 / predmet nájmu / a podiel na spoločných priestoroch prislúchajúcich k predmetu nájmu o výmere 6,81 m2 pre Mgr. Gabrielu Kardošovú   bytom TR. SNP č.39 Košice- západ ,v zmysle žiadosti č. 333/2013zo dňa 14.5.2013 za účelom prevádzky kancelárie Prvej stavebnej sporiteľne ako  prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou od 1.8.2013. Dôvody hodné osobitného zreteľa: 
-  záujem obce o navrhovaný účel využitia priestorov - prevádzka kancelárie Prvej stavebnej sporiteľne.
6. prenájom nebytových priestorov na ulici Obchodnej č.6 – sektor č.2 časť miestnosti 2.08 o výmere 10,477 m2 / predmet nájmu / a podiel na spoločných priestoroch prislúchajúcich k predmetu nájmu o výmere 6,81 m2  pre Jozefa Novotného   bytom Hlinná 8 Margecany , v zmysle žiadosti č. 329/2013 zo dňa 13.5.2013 za účelom zriadenia prevádzky ľudovo – umeleckej výroby  ako  prípad hodný osobitného zreteľa podľa § 9a ods.9 písm. c) zákona 138/1991 Zb. o majetku obcí v znení neskorších zmien a doplnkov s účinnosťou od 1.8.2013.
 Dôvody hodné osobitného zreteľa: 
-  záujem obce o navrhovaný účel využitia priestorov :ľudovo – umelecká výroba.
7.  uzatvorenie zámennej zmluvy medzi účastníkmi – Petrom Kandrom, nar. .......... bytom Olše 5 Margecany a Obcou Margecany. Peter Kandra prevedie v prospech obce parcelu C-KN  č. 567/22,  druh pozemku ostané plochy o výmere 684 m2 zapísanej na LV č. 639. Obec Margecany prevedie v prospech Petra Kandru  parcelu C - KN 567/16,  druh pozemku ostatné plochy o výmere 337 m2 a parcelu C - KN 567/83, druh pozemku ostatné plochy o výmere 322 m2 zapísaných na LV č. 1, ako priľahlé pozemky k stavbe s.č. 449 a k parcele 567/3 vo vlastníctve Petra Kandru   podľa § 9a ods.8 písm. b) zákona 138/1991 Zb. o majetku obcí v znení neskorších zmien a doplnkov .Zámena pozemkov sa zrealizuje bez finančných nárokov zmluvných strán. Vklad do katastra nehnuteľnosti zrealizuje a uhradí  žiadateľ – Peter Kandra. 
8. individuálnu návratnú bezúročnú  sociálnu výpomoc pre žiadateľku Magdalénu Kavuličovú, bytom Železničná 18 Margecany, vo výške 500 € v zmysle žiadosti č. 447/2013 zo dňa  4.7.2013. Výpomoc je splatná do 31.12.2013.
9. predloženie žiadosti a 5% spolufinancovanie  projektu ,,Reorganizácia Dobrovoľného hasičského zboru Margecany na Obecný hasičský útvar Margecany – odborná príprava“  t. j . 382 € v rámci výzvy číslo V.PHZZ 2013 na predkladanie žiadosti o poskytnutie dotácie zo ŠR prostredníctvom rozpočtovej kapitoly MV SR na podporu odbornej prípravy, preventívnovýchovnej a odbornej výcvikovej činnosti subjektov pôsobiacich pri záchrane života, zdravia, majetku a životného prostredia na úseku integrovaného záchranného systému podľa § 2 písm. a) zákona č. 526/2010 Z.z. o poskytnutí dotácie v pôsobnosti MV SR. 
10. predloženie žiadosti a  5% spolufinancovanie  projektu  ,,Reorganizácia Dobrovoľného hasičského zboru Margecany na Obecný hasičský útvar Margecany -  zlepšenie materiálno-technického zabezpečenia OHÚ a technické zhodnotenie stavby požiarnej zbrojnice“  t. j . 2 066 € v zmysle výzvy číslo VI.PHZZ  2013 na predkladanie žiadosti o poskytnutie dotácie zo ŠR prostredníctvom rozpočtovej kapitoly MV SR na podporu zlepšenia materiálno – technického zabezpečenia  a činností pri záchrane života, zdravia, majetku a životného prostredia subjektov pôsobiacich pri záchrane života, zdravia, majetku a životného prostredia na úseku integrovaného záchranného systému podľa § 2 písm. b) zákona č. 526/2010 Z. z. o poskytnutí dotácie v pôsobnosti MV SR. 
11.   predloženie žiadosti a  5% spolufinancovanie  projektu „Bezpečnejšie na ceste v obci Margecany“ t. j . 499 € v rámci výzvy číslo VIII.PPZ 2013 na predkladanie žiadosti o poskytnutie dotácie zo ŠR prostredníctvom rozpočtovej kapitoly MV  SR podľa § 2 písm. d) zákona č. 526/2010 Z.z. o poskytnutí dotácie v pôsobnosti MV SR. 
12. vyradenie majetku ZŠ s MŠ Školská 20 Margecany v celkovej hodnote  3 894,32 €.
13. dodatok č. 1 k Zriaďovacej listine ZŠ s MŠ, Školská 20 Margecany, vydanej obcou Margecany dňa 31.12.2010, ktorá nadobudla účinnosť dňom 1.1.2011.

C. M e n u j e 
1. PaedDr. Evu Mrázovú do funkcie riaditeľky ZŠ s MŠ Školská 20 Margecany s účinnosťou od 21.7.2013 na päťročné  funkčné obdobie.

D. S ú h l a s í 
1.  v zmysle § 16 ods. 1, písm. k) zákona č. 596/2003 Z.z o štátnej správe v školstve a školskej samospráve a o zmene a doplnení niektorých zákonov,  so zaradením CVČ pri ZŠ s MŠ, Školská 20, Margecany do siete škôl a školských zariadení od 1.9.2013 v súlade s rozhodnutím MŠVVaŠ SR číslo 2012-10630/47617:5-923.
2. so zmenou termínu do 31.8.2013 vo veci zabezpečenia podpísania ,,Dohody o kompostovaní vlastného biologicky rozložiteľného komunálneho odpadu ,, medzi občanmi a  Obcou Margecany.

E. P o v e r u j e 
1. starostu obce podpísaním dodatku č. 2 k zmluve o prevádzkovaní infraštrukturálneho majetku obce č.175/2010/AZ/DK.
2. starostu obce podpísaním Dohody o zrušení zmluvy o nájme nebytových priestorov so Záchrannou službou Košice Rastislavova 43 Košice k 25.9.2013.

F. R u š í 
1. uznesenia č. 19/2013/B-10, 11 zo dňa 14.6.2013 vo veci spolufinancovania projektov.

G. Z a m i e t a
1. žiadosť č. 360/2013 zo dňa 23.5.2013 žiadateľa ZŠ s MŠ Margecany vo veci dofinancovania originálnych kompetencií na základe výsledku kontroly hlavného kontrolóra obce.

	Ing. Igor Petrik
                                                                     starosta obce